Indeks Keamanan Dunia

Indeks Keamanan Dunia atau dalam bahasa Inggeris disebut Global Peace Index (GPI) adalah suatu usaha untuk mengukur kedudukan relatif sesuatu negara atau wilayah khusus berkenaan aspek keamanan yang dialaminya. Ia merupakan suatu produk dari Institut untuk Ekonomi dan Keamanan (IEP). Indeks ini dibangunkan dengan kerjasama dan perbincangan bersama panel antarabangsa yang terdiri dari pakar ilmu keamanan dari pelbagai institut kajian keamanan di pelbagai peringkat. Hasil penyenaraian indeks turut melibatkan perolehan data dari institut polisi dan data yang berjaya dikutip dihimpunkan oleh Unit Kepakaran Ekonomi. Senarai pertama telah dilancarkan pada Mei 2007, kemudian diikuti Mei 2008, 2 Jun 2009, 10 Jun 2010 dan paling terkini pada 25 Mei 2011. Ia telah diperakui merupakan kajian pertama yang melibatkan aras sesuatu negara diseluruh dunia berdasarkan persekitaran keamanan sejagat yang negara atau wilayah tersebut alami.

Aras kedudukan keamanan ini mengambil kira sebanyak 153 buah negara (berbanding hanya 121 buah negara pada tahun 2007). Kajian ini telah dibuat hasil ilham oleh oleh usahawan Australia Steve Killelea dan diperakukan oleh individu terpengaruh dunia seperti Kofi Annan, Dalai Lama, archbishop Desmond Tutu, mantan Presiden Finnish Martti Ahtisaari, ahli ekonomi Bangladesh Muhammad Yunus, ahli ekonomi Jeffrey Sachs, mantan Presiden Ireland Mary Robinson, dan mantan Presiden AS Jimmy Carter. Faktor-faktor telah diuji oleh para penulis termasuk faktor dalaman seperti aras pelanggaran perundangan, kekerasan dan kekejaman didalam negara dan faktor luaran seperti penguasaan ketenteraan dan peperangan serta bersangkutan dengannya.

Penemuan utama Indeks keamanan Dunia adalah:

 Keamanan berasaskan penunjuk aras tertentu seperti pendapatan, pendidikan dan tahap integrasi serantau.

 Keamanan negara yang acap kali berkongsi akan aras ketelusan yang tinggi dalam pentadbiran kerajaan dan kurang rasuah.

 Negara-negara yang kecil dan stabil yang merupakan sebahagian dari blok serantau yang paling mungkin untuk mendapatkan kedudukan yang lebih tinggi.

Analisis statistikal telah diguna pakai bagi menyingkap lebih banyak pemanduan khusus berkenaan dengan keamanan. Secara khususnya, kumpulan pengkaji telah melihat kepada penunjuk-penunjuk dimana yang termasuk atau tidak termasuk dari indeks yang mempunyai tahap korelasi yang tinggi dengan skor keseluruhan dan kedudukan negara. Antara penunjuk statistik yang signifikan tidak digunakan dalam analisis termasuklah fungsi kerajaan sesebuah negara, integrasi serantau, permusuhan kepada orang asing, kepentingan agama dalam kehidupan, rasuah, keterbukaan media dan per kapita GDP.

Negara-negara yang jelas tidak termasuk dalam kajian dari tahun 2007 adalah Belarus, Iceland, sebilangan negara-negara Afrika, Mongolia, Korea Utara, and Afghanistan. Mereka semua tidak termasuk kerana data sahih untuk 24 penunjuk aras tidak wujud. Kebanyakkan dari negara-negara tersebut termasuk dalam Indeks tahun 2010, dimana sekarang berada pada kedudukan negara 149 di dunia.

Kritikan terhadap kajian  indeks 

Indeks Keamanan telah dikritik kerana tidak memasukkan penunjuk khusus berkaitan dengan keganasan terhadap wanita dan kanak-kanak. Riane Eisler, yang menulis dalam Pengawas Sains Kristian, menyangkal bahawa, "hanya meletakkannya secara lembut, titik buta ini hanya membuatkan indeks begitu tidak tepat." Beliau turut menjelaskan beberapa kes-kes spesifik, termasuk di Mesir, dimana beliau mendakwa 90% wanita mengalami pencacatan kemaluan dan di China, beliau berkata, "pembunuhan bayi perempuan masih merupakan suatu permasalahan," menurut kepada 2000 kajian oleh UNICEF.

Aras kedudukan Indeks Keamanan Dunia 
Negara-negara yang dikelaskan mempunyai aras keamanan yang rendah diletakkan pada bahagian jadual indeks terbawah. 20% darinya diwarnakan merah menandakan nilai keamanan yang dikecapi adalah paling rendah. Manakala bagi negara-negara yang mempunyai aras kedudukan indeks keamanan yang warnai dengan warna hijau, merangkumi 20% dari negara-negara teraman dalam tahun tersebut.

Nota: Terdapat perubahan terhadap metodologi pada data tahun 2010.

Lihat juga 
Indeks Keamanan Amerika Syarikat
Keamanan
Peperangan
Anti-perang

Rujukan

Pautan luar 
 Vision of Humanity - Global Peace Index Site
 Interactive world map of the Global Peace Index
 Institute for Economics and Peace
 UCDP database

Nombor indeks
Pengajian konflik dan keamanan
Kedudukan antarabangsa